**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 08.12.2022, ora 08.00 – 09.12.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 09.12.2022, ora 07.00**

**RÂURI**

Debitele au fost în creștere ca urmare a precipitațiilor prognozate și propagării pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, bazinele superioare ale Crișului Negru, Crișului Alb și Arieșului și bazinul inferior al Oltului și doar prin propagare pe cursurile superioare și mijlocii ale Argeșului și Ialomiței și relativ staționare pe celelalte râuri.

Ușoare creșteri de niveluri și debite s-au mai înregistrat și pe unii afluenți din bazinul superior al Argeșului și din bazinele mijlocii și inferioare ale Mureșului și Oltului, ca urmare a precipitațiilor căzute în interval.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normele lunare, mai mari (în jurul și peste normalele lunare) pe râurile din bazinele hidrografice: Crasna, Someșului Mic, Bega, bazinele superioare ale Vișeului, și Mureșului, cursul superior al Oltului cursurile superioare și mijlocii ale râurilor Suceava, Moldova, Bistrița și Trotuș, cursul mijlociu al Timișului, unii afluenți din bazinul mijlociu al Jiului, bazinului inferior al Oltului și bazinele superioare ale Argeșului și Ialomiței și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad, Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someșul Mare, Lăpuș, Bega, Timiș, Bârzava, Moravița, Caraș, Nera, Cerna, bazinele superioare ale Someșului Mic, Crasnei, Barcăului, Crișului Repede, Crișului Negru, Crișului Alb, Mureșului, Arieșului și Jiului și doar prin propagare pe cursurile superioare și mijlocii ale Argeșului și Ialomiței. Pe celelalte râuri, debitele vor fi relativ staționare.

Sunt posibile creșteri mai însemnate de niveluri și debite și pe unii afluenți din bazinul superior al Argeșului și din bazinele mijlocii ale Mureșului și Oltului, ca urmare a precipitațiilor mai însemnate cantitativ prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 08 – 09.12.2022 a fost în creștere, având valoarea de 4000 m3/s, sub media multianuală a lunii decembrie (5200 m3/s).

În aval de Porţile de Fier debitele au fost în creștere la Gruia și în scădere pe sectorul Calafat – Tulcea.

Debitul la intrarea în țară (secțiunea Baziaș) va fi creștere (4200 m3/s).

În aval de Porțile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situația meteorologică în intervalul 08.12.2022, ora 08.00 – 09.12.2022, ora 06.00**

**ÎN ŢARĂ**

Vremea s-a menținut predominant închisă. A fost ceață local în Moldova (unde a persistat mai ales pe timpul zilei), dar și în Maramureș, Transilvania, Dobrogea, Muntenia și pe spații mici în Oltenia, iar în primele ore, pe arii relative restrânse în sud și doar izolat în est au fost ploi slabe și burniță. Ziua a plouat îndeosebi în regiunile vestice, iar seara și noaptea mai ales în nord, centru și pe arii mai restrânse în est au predominat ploile. Izolat au fost depuneri de polei în nordul Moldovei și în estul Transilvaniei. In zona montană au fost precipitații mixte. Vântul a suflat slab și moderat, cu unele intensificări pe crestele montane (viteze în general de 55...65 km/h, ce au determinat transport de zăpadă în nordul Carpaților Orientali și în Masivul Făgăraș). Stratul de zăpadă s-a menținut la munte, în general la peste 1400 m și măsura -în platformele stațiilor meteo- până la 47 cm în Munții Călimani. Regimul termic a fost caracterizat de valori termice în general peste mediile climatologice, astfel maximele s-au încadrat între -2 grade la Darabani și 12 grade la Sfântu Gheorghe (deltă). La ora 6, temperatura aerului avea valori cuprinse între -1 grad la Rădăuți, Sfântu Gheorghe (CV) și Brașov și 10 grade la Sfântu Gheorghe (deltă).

***Observații:*** *de ieri dimineață de la ora 06 au fost în vigoare 18 atenționări cod galben pentru fenomene meteorologice periculoase imediate, câte 5 emise de către SRPV Bacău, SRPV Sibiu și SRPV Constanța, 2 de către CNPM București (1 pentru Muntenia și 1 pentru SRPV Bacău) și 1 atenționare emisă de către SRPV Cluj- Napoca.*

**LA BUCUREŞTI**

Vremea s-a menținut închisă, în primele ore ale zilei și noaptea trecător a fost ploaie slabă sau burniță, iar în unele cartiere a fost ceață. Vântul a suflat slab. Temperatura aerului nu a avut variații semnificative, astfel că maxima a fost 7 grade, iar la ora 6 se înregistrau 5 grade.

**3. Prognoza meteorologică în intervalul 09.12.2022, ora 08.00–10.12.2022, ora 08.00**

**ÎN ŢARĂ**

Vremea se va menține în general închisă și se va încălzi față de ziua precedentă. În sud și est și pe arii mai restrânse în rest va fi ceață sau nebulozitate stratiformă, iar trecător și burniță sau ploaie slabă. În jumătatea de vest a teritoriului, înnorările se vor accentua treptat și aria ploilor va fi în extindere. Cantitățile de apă vor depăși 10...15 l/mp, iar mai ales în Carpații Occidentali și în nordul Carpaților Orientali, izolat 25 l/mp. La altitudini de peste 1800 m, trecător se vor semnala precipitații mixte. Vântul va avea intensificări la munte, cu rafale de peste 80...90 km/h în zona înaltă, dar temporar și în regiunile vestice și izolat rest. Temperaturile maxime vor fi de la 1...2 grade în zonele cu ceață persistentă din nordul Moldovei, până spre 13...14 grade în Banat și în sudul Dobrogei, iar cele minime se vor situa, în general, între 4 și 9 grade.

**LA BUCUREŞTI**

Înnorările vor persista și va fi ceață asociată trecător cu burniță sau ploaie slabă. Vântul va sufla în general slab. Valorile termice, mai mari față de normele perioadei, vor avea maxima în jurul a 8 grade și minima de 3...4 grade.

1. ***CALITATEA APELOR***

Reprezentanti din cadrul ***Administratiei Nationale Apele Romane***, ai Comisariatului Regional al Rezervatiei Biosfera Deltei Dunarii din cadrul Garzii Nationale de Mediu, Politiei de Frontiera si Administratiei Rezervatiei Biosfera Deltei Dunarii au verificat, în data de 07.12.2022, bratul Chilia al fluviului Dunarea, intre km 97 (localitatea Plauru) si km 84 (localitatea Pardina) judetul Tulcea si au identificat usoare urme de irizatii pe o lungime de cca 10 metri si o latime de 2 metri, acestea fiind discontinue si in dispersie. Nu a putut fi identificata sursa poluarii, fiind suspectata o evacuare de ape de santina de la o nava fluviala aflata in tranzit. Nu a fost afectata alimentarea cu apa a localitatilor situate de-a lungul bratului Chilia al fluviului Dunarea. Nu au fost observate mortalitati la speciile de pasari, reptile, mamifere sau pesti. Zona se afla in monitorizare permamenta de catre reprezentatii ARBDD pana la disparitia totala a fenomenului.

***Agenția pentru Protecția Mediului Mehedinți*** informează, în data de 08.12.2022, ora 12.00, despre faptul că irizațiile de produs uleios semnalate pe fluviul Dunărea, între kilometrul fluvial 936 și SHEN Porțile de Fier I, au fost neutralizate prin aplicarea de material absorbant de către SPEEH Hidroelectrica SA și SGA Mehedinți iar în prezent nu se mai observa aceste irizații astfel încât poluarea produsă în data de 06.12.2022 se sistează.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 23.11.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Valoarea-limită zilnică (50 µg/m3) pentru indicatorul particule in suspensie cu diametrul sub 10 microni (PM10) a fost depășită la stațiile: MS-2, CJ-4, BZ-2 și AR-2.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare